CELEX: 62009TN0139
Language: mt
Date: 2009-04-08 00:00:00
Title: Kawża T-139/09: Rikors ippreżentat fit- 8 ta’ April 2009 — Franza vs Il-Kummissjoni

20.6.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 141/49
            
         Rikors ippreżentat fit-8 ta’ April 2009 — Franza vs Il-Kummissjoni
   (Kawża T-139/09)
   2009/C 141/103
   Lingwa tal-kawża: Il-Franċiż
   
      Partijiet
   
   
      Rikorrenti: Ir Repubblika Franċiża (rappreżentanti: E. Belliard, G. de Bergues u A.-L. During, aġenti)
   
      Konvenuta: Il-Kummissjoni tal-Komunitajiet Ewropej
   
      Talbiet tar-rikorrenti
   
   
               —
            
            
               tannulla d-Deċiżjoni tal-Kummissjoni C(2009) 2003 finali tat-28 ta’ Jannar 2009 dwar il-pjanijiet ta’ kontinġenza fis-settur tal-frott u l-ħaxix implementati fi Franza, inkwantu hija tirrigwarda l-parti tal-azzjonijiet imwettqa fil-kuntest tal-pjanijiet ta’ stħarriġ li kienet ġiet iffinanzjata min-naħa tal-professjonisti.
            
         
               —
            
            
               Sussidjarjament, fil-każ li l-Qorti tal-Prim’Istanza tqis li din it-talba għall-annullament parzjali mhijiex ammissibbli, tannulla totalment id-Deċiżjoni C(2009) 2003 finali;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Ir-rikorrenti titlob l-annullament parzjali tad-Deċiżjoni C(2009) 203 finali (1) tal-Kummissjoni tat-28 ta’ Jannar 2009, li biha l-Kummissjoni kienet iddikjarat inkompatibbli mas-suq komuni għajnuna mill-Istat mogħtija mir-Repubblika Franċiża lill-produtturi ta’ frott u ħaxix fil-kuntest ta’ “pjan ta’ kontinġenza” intiż sabiex jiffaċilita l-kummerċ ta’ prodotti agrikoli mkabbra fi Franza.
   Ir-rikorrenti titlob l-annullament parzjali tad-deċiżjoni kkontestata, sa fejn il-Kummissjoni kienet qieset li l-miżuri mogħtija lill-produtturi ta’ frott u ħaxix jikkostitwixxu għajnuna mill-Istat, għalkemm dawn il-miżuri huma parzjalment iffinanzjati minn kontribuzzjonijiet volontarji ta’ professjonisti ma jikkostitwixxux, skont ir-rikorrenti, riżorsi tal-Istat jew imputabbli għall-Istat.
   Insostenn tar-rikors tagħha, ir-rikorrenti ssostni żewġ motivi bbażati fuq:
   
               —
            
            
               ksur tal-obbligu ta’ motivazzjoni, inkwantu l-Kummissjoni ma ġġustifikatx l-estensjoni tal-klassifikazzjoni ta’ għajnuna mill-Istat għal miżuri ffinanzjati minn kontribuzzjonijiet volontarji ta’ professjonisti tas-settur ikkonċernat;
            
         
               —
            
            
               żball ta’ liġi, billi l-Kummissjoni kklassifikat bħala għajnuna mill-Istat miżuri ffinanzjati minn riżorsi privati mħallsa volontarjament u mingħajr intervent tal-Awtorità Pubblika. Dawn il-miżuri ma jistgħux jiġu meqjusa bħala vantaġġi mogħtija permezz ta’ riżorsi mill-Istat.
            
         
      (1)  Dan huwa n-numru indikat fis-sentenza kkontestata, filwaqt li r-rikorrenti tagħmel riferiment b’mod konsistenti għan-numru C(2009) 2003 finali.